
	[image: image1.jpg]



	

	
	EUROPA-PARLAMENTET
	2009 - 2014


Mødedokument

<Date>{19/10/2011}19.10.2011</Date>
<NoDocSe>B7‑0537/2011</NoDocSe>
<TitreType>FORSLAG TIL BESLUTNING</TitreType>
<TitreRecueil>jf. forretningsordenens artikel 90, stk. 6</TitreRecueil>
<Titre>med anmodning om en udtalelse fra Domstolen om foreneligheden med traktaterne af aftalen mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger til de australske told- og grænsekontrolmyndigheder </Titre>
<RepeatBlock-By><Depute>Cornelia Ernst, Kyriacos Triantaphyllides</Depute>
<Commission>{GUE}for GUE/NGL-Gruppen</Commission>
</RepeatBlock-By>
B7‑0537/2011

Europa-Parlamentets beslutning med anmodning om en udtalelse fra Domstolen om foreneligheden med traktaterne af aftalen mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger til de australske told- og grænsekontrolmyndigheder 

Europa-Parlamentet,

–
der henviser til artikel 218 i traktaten om Den Europæiske Unions funktionsmåde (TEUF), særlig stk. 6 og 11,

–
der henviser til forslag til Rådets afgørelse (09825/2011),

–
der henviser til aftalen mellem Den Europæiske Union og Australien om luftfartsselskabers behandling og overførsel af passagerliste (PNR)-oplysninger til de australske told- og grænsekontrolmyndigheder,

–
der henviser til Kommissionens meddelelse om den globale tilgang til overførsel af passageroplysninger (PNR) til tredjelande (KOM(2010)0492),

–
der henviser til sin beslutning af 14. februar 2007 om SWIFT, PNR-ordningen og den transatlantiske dialog om disse spørgsmål
, af 22. oktober 2008 om evaluering af aftalen EU/Australien om passageroplysninger (PNR)
, af 5. maj 2010 om iværksættelse af forhandlinger om aftaler om passagerlisteoplysninger (PNR-aftaler) med USA, Australien og Canada
 og af 11. november 2010 om den globale tilgang til overførsel af passageroplysninger (PNR) til tredjelande
,

–
der henviser til udtalelserne fra den europæiske tilsynsførende for databeskyttelse af henholdsvis 19. oktober 2010 om Kommissionens meddelelse om den globale tilgang til overførsel af passageroplysninger (PNR) til tredjelande
 og 15. juli 2011 om forslag til Rådets afgørelse om indgåelse af en aftale mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger til de australske told- og grænsekontrolmyndigheder
,

–
der henviser til udtalelse 7/2010 af 12. november 2010 fra Artikel 29-Arbejdsgruppen om Databeskyttelse om Kommissionens meddelelse om den globale tilgang til overførsel af passageroplysninger (PNR) til tredjelande,

–
der henviser til artikel 16 i TEUF og artikel 7 og 8 i Den Europæiske Unions charter om grundlæggende rettigheder,

–
der henviser til henstilling fra Udvalget om Borgernes Rettigheder og Retlige og Indre Anliggender og udtalelse fra Udenrigsudvalget (A7-0000/2011),

–
der henviser til forretningsordenens artikel 90, stk. 6,

A.
der henviser til, at der blev etableret en europæisk retlig ramme, der gør det muligt for luftfartsselskaber at overføre PNR-oplysninger, ved Rådets afgørelse 2008/651/FUSP/RIA af 30. juni 2008 om undertegnelsen af en aftale mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen (herefter ”aftalen”);

B.
der henviser til, at aftalen gjaldt midlertidigt fra den 30. juni 2008, og kun i 17 EU-medlemsstater, da der ikke kunne opnås den nødvendige enighed i Rådet om indgåelsen af aftalen; 

C.
der henviser til, at indgåelse af nye PNR-aftaler efter Lissabontraktatens ikrafttræden den 1. december 2009 kræver Europa-Parlamentets godkendelse, inden de kan vedtages endeligt af Rådet;

D.
der henviser til, at Rådet den 15. februar 2010 anmodede om Europa-Parlamentets godkendelse af en ny PNR-aftale med Australien;

E.
der henviser til, at Europa-Parlamentet den 5. maj 2010 vedtog en beslutning om at udsætte afstemningen om denne anmodning om godkendelse, hvilket forsinkede indgåelsen af aftalen og førte til, at Kommissionen og Australien indledte nye forhandlinger i januar 2011;

F.
der henviser til, at Kommissionen paraferede en ny aftale og den 19. maj 2011 sendte en henstilling til Rådet om at indgå aftalen, som Rådet derefter undertegnede den 29. september 2011, og at Europa-Parlamentet samme dag modtog Rådets anmodning om godkendelse;

G.
der henviser til, at det klare formål med aftalen, som anført i artikel 1, er at fastsætte betingelserne for, hvornår PNR-oplysninger kan overføres og anvendes, og hvordan oplysningerne vil blive beskyttet;

1.
mener, at der er juridisk usikkerhed om, hvorvidt udkastet til aftale er i overensstemmelse med EU-lovgivningen om databeskyttelse, og dermed om, hvorvidt det er foreneligt med traktaterne i denne henseende; sætter endvidere spørgsmålstegn ved valget af retsgrundlag, nemlig artikel 82, stk. 1, litra d), og artikel 87, stk. 2, litra a), i TEUF (politisamarbejde og retligt samarbejde) og ikke artikel 16 i TEUF (databeskyttelse);

2.
vedtager at anmode Domstolen om en udtalelse om aftalens forenelighed med traktaterne;

3.
pålægger sin formand at sende denne beslutning til Rådet og Kommissionen til orientering og træffe de nødvendige foranstaltninger til at indhente en sådan udtalelse fra Domstolen.

� EUT C 287 E af 29.11.2007, s. 349.


� EUT C 15 E af 21.1.2010, s. 46.


� EUT C 81 E af 15.3.2011, s. 70.


� Vedtagne tekster, P7_TA(2010)0397.


� EFT C 357 af 30.12.2010, s. 7.


� Endnu ikke offentliggjort i Den Europæiske Unions Tidende.

